Cal fer la sol·licitud de renovació abans que finalitzi el període de vigència corresponent de la resolució de convalidació.
Superació d'un mòdul d'actualització de la formació homologat oficialment:
Abans que finalitzi el període de vigència corresponent de la resolució de convalidació, la persona titular, si pretén continuar exercint l'activitat d'aplicador o aplicadora de les pràctiques de tatuatge, micropigmentació i pírcing, ha de superar un mòdul d'actualització de la formació homologat oficialment, d'acord amb les característiques del estableix l'annex 3 C del Decret 90/2008, de 22 d'abril, pel qual es regulen les pràctiques de tatuatge, micropigmentació i pírcing
La superació del mòdul d'actualització homologat comporta el dret a l'expedició d'un certificat de formació.
L'expedició del certificat de formació s'ha de dur a terme pel centre de formació on l'alumne o alumna hagi realitzat el mòdul d'actualització i hagi superat la prova d'avaluació corresponent.
Les dades comunicades a l'Administració s'incorporen al Registre de les persones formades preceptivament per treballar com a professionals aplicadors de tatuatges, micropigmentacions i pírcings, per fer manteniment d'instal·lacions susceptibles de contaminar per legionel·la o per treballar amb aparells de bronzejat, que manté la Direcció General de Professionals de la Salut.
Cal que us identifiqueu quan envieu el formulari amb l 'idCAT Mòbil o un certificat digital.
En el cas que sigueu persona jurídica recordeu que us heu d'identificar amb un certificat de representant.
Si no sou persona jurídica podeu fer servir un certificat de persona física o de persona vinculada.
Descarregueu el formular de sol·licitud.
Empleneu-lo i adjunteu-hi la documentació requerida:
La mida màxima del fitxer de sol·licitud incloent-hi tots els adjunts és de 5MB.
Valideu el formulari i signeu-lo amb certificat digital.
Confirmació de tramitació efectuada
En cas que tingueu problemes de tramitació:
Necessitareu, en tot cas, disposar de l'identificador del tràmit (ID del tràmit), que és un codi alfanumèric de 9 dígits que es genera quan presenteu la sol·licitud.
Si en el termini de tres mesos des de la presentació de la sol·licitud de renovació de la convalidació no s'ha emès cap resolució ni se us ha demanat cap esmena, la sol·licitud de convalidació es pot entendre estimada per silenci administratiu.
La persona sol·licitant rebrà una resolució, d'acord amb el que disposa l'article 21 de la Llei 39/2015, d'1 d'octubre, del procediment administratiu comú de les administracions públiques.
El director o la directora general de Professionals de la Salut és la persona competent per resoldre els expedients de renovació de la convalidació dels cursos de formació, un cop s'ha verificat que la persona sol·licitant compleix els requisits establerts.
Rebreu l'avís de notificació electrònica al correu electrònic o al telèfon mòbil que hagueu establert.
Des de l'emissió de l'avís de notificació disposeu de 10 dies naturals per acceptar-la o rebutjar-la.
Si transcorregut aquest termini no heu accedit a la notificació, aquesta s'entén rebutjada.
Des del moment en què accediu al contingut de la notificació aquesta es considera practicada.
La consulta de notificacions electròniques es fa a través de l'apartat notificacions electròniques de La meva carpeta.
Per a més informació, consulteu l'apartat de notificacions electròniques de Suport a la tramitació o l'apartat de notificacions electròniques del Departament de Salut.
La resolució dictada pel director o la directora general de Professionals de la Salut no exhaureix la via administrativa i contra aquesta resolució es pot interposar un recurs d'alçada davant el conseller o la consellera de Salut en el termini d'un mes, comptador des del dia següent al de la notificació, de conformitat amb el que estableixen els articles 121 i 122 de la la Llei 39/2015, d'1 d'octubre, del procediment administratiu comú de les administracions públiques.